**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 22.10.2018 г., ПРОТОКОЛ № 13**

**ПО ТОЧКА ШЕСТА**

**Предложение относно даване на съгласие за предоставяне безвъзмездно за управление на общински имот, находящ се в гр. Плачковци, ул. „Пролет“.**

**Вносител: Кметът на общината**

**Р Е Ш Е Н И Е № 168**

На основание чл.21, ал.1, т.8 от ЗМСМА във връзка с чл.12, ал.3 от ЗОС и чл.20, ал.6, ал.7 и ал.8 от НРПУРОИ, Общински съвет-Трявна

**Р Е Ш И:**

1. Дава съгласие Община Трявна да предостави безвъзмездно за управление, за срок от 5 /пет/ години на Областна дирекция на МВР гр.Габрово, за нуждите на РУ “Полиция“ гр.Трявна, имот частна общинска собственост, представляващ: помещение с полезна площ 37.80кв.м, помещение с полезна площ 15.10кв.м. и санитарно помещение с полезна площ от 4.30кв.м, находящи се на втори етаж от масивна, двуетажна сграда със ЗП79кв.м, в гр.Плачковци, ул.“Пролет“, кв.36 по РЗП на гр.Плачковци при граници: улица, от две страни общински имот, озеленяване - (АОС №23/30.06.1999г.) при следните задължителни условия:

1.1. Имотът да се използва по предназначение - за дейността на Областна дирекция на МВР гр.Габрово - РУ Полиция гр.Трявна.

1.2. Всички разходи във връзка с управлението, включително разходи за текущ и основен ремонт, извършен със съгласието на общината, застраховки, данъци, такси и консумативи са за сметка на ОД МВР гр.Габрово.

2. Възлага на Кмета на Общината да сключи договор за предоставяне за управление върху общински недвижим имот с ОД МВР гр. Габрово.

Прието с поименно гласуване с 15 гласа „за“, 0 „против“ и 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**